સારાંશ માટે દસ્તાવેજ: ધરપકડ કરાયેલ વ્યક્તિ

ઇમરાન ચિશ્તીના પિતા ઝુલ્ફીકાર અલીએ ઇસલામાબાદમાં બીબીસી સંવાદદાતા શુમાઇલા જાફરીને કહ્યું કે પોલીસે રવિવારે રાત્રે તેમના દીકરાની ધરપકડ કરી હતી.

શુક્રવારે સાંજે નનકાના સાહિબ ખાતે ઉશ્કેરાયેલી ભીડે ગુરુદ્વારાની બહાર નારા લગાવ્યા હતા અને ગુરુદ્વારા પર પથ્થરમારો પણ કર્યો હતો. 

જે પછી ભારત સરકારે આકરી નારાજગી વ્યક્ત કરીને શીખ સમુદાયને પાકિસ્તાનમાં સુરક્ષા આપવાની માગ કરી હતી. 

એ દિવસે ભીડમાં ઇમરાન ચિશ્તીએ શીખ સમુદાયને ધમકાવવા માટે જે અંદાજમાં વાત કરી હતી તેનો વીડિયો વાઇરલ થયો હતો અને ત્યારથી જ પાકિસ્તાન સરકારને પૂછવામાં આવી રહ્યું હતું કે, આ સંદર્ભે તેમણે શું કાર્યવાહી કરી છે?

ઇમરાન ચિશ્તી, મુહમ્મદ અહસાન નામના વ્યક્તિના ભાઈ છે, જેમની ઉપર શીખ છોકરી જગજીત કૌરનું અપહરણ કરવાનો આરોપ લાગ્યો હતો.

શીખ છોકરીનું અપહરણ કરવાનો કેસ

નનકાના સાહિબમાં 3 જાન્યુઆરીની સાંજે જે ઘટના બની તેના મૂળ ગત વર્ષની એક ઘટના સાથે જોડાયેલાં છે એમ કહેવામાં આવી રહ્યું છે.

ખરેખર ગત વર્ષે સપ્ટેમ્બરમાં નનકાના સાહિબના એક શીખ પરિવારે છ લોકો પર તેમની 19 વર્ષની દીકરી જગજીત કૌરનું અપહરણ કરવાનો અને જબરજસ્તી ધર્મપરિવર્તન કરાવીને એક મુસ્લિમ છોકરા સાથે લગ્ન કરાવવાનો આરોપ લગાવ્યો હતો.

પછી બાળકીના વકીલ હોવાનો દાવો કરનાર એક વકીલે પોલીસને કહ્યું કે છોકરીએ લાહોરની એક અદાલતમાં મૅજિસ્ટ્રેટની સામે 164ની કલમ હેઠળ એક નિવેદન નોંધાવ્યું હતું. 

આ નિવેદનમાં લખ્યું હતું કે "તેણે કોઈ પણ દબાણ વિના, પોતાની મરજી પ્રમાણે ઇસ્લામ કબૂલ કર્યા પછી મુહમ્મદ અહસાન નામના છોકરાની સાથે લગ્ન કર્યા છે."

આ પછી જગજીત કૌરની તરફથી એક નિવેદન રજૂ કરવામાં આવ્યું હતું, જેમાં તેમણે પોતાના પરિવારજનો પર તેમને હેરાન કરવાનો આરોપ લગાવ્યો હતો.

આ આખા મામલાને લઈને શીખ સમુદાય ઉશ્કેરાયેલો હતો અને તેણે સરકારને હસ્તક્ષેપ કરવાની માગ કરી હતી.

શીખ સમુદાયની માગ પછી પંજાબના ગવર્નર મુહમ્મદ સરવરે બચાવ કર્યો અને ટ્વીટ કરીને જાણકારી આપી કે આ મામલાને સામાન્ય સહમતિથી સૂલટાવી લેવામાં આવ્યો છે.

તેમણે ત્યારે લખ્યું હતું, "છોકરી પોતાના પરિવારની સાથે સુરક્ષિત છે. અમે પાકિસ્તાનના લઘુમતીના અધિકારોને સુનિશ્ચિત કરતા રહીશું."

જોકે સુરક્ષા કારણોથી છોકરી હાલ એક શેલ્ટર હોમમાં રહે છે.

ગુરુદ્વારા પર હુમલો

3 જાન્યુઆરી શુક્રવારે સાંજે નનકાના સાહિબમાં ઉગ્ર બનેલી ભીડે ગુરુદ્વારા નનકાના સાહિબની બહાર લગભગ ચાર...\nદસ્તાવેજની સમાન ભાષામાં સારાંશ:
પાકિસ્તાનમાં પોલીસે નનકાના સાહિબ ગુરુદ્વારા સામે ઉગ્ર નારેબાજી કરનાર તથા તેને મસ્જિદમાં ફેરવી દેવાની ધમકી આપનાર ઇમરાન ચિશ્તીની ધરપકડ કરી છે.